Honderde hoenders met gholfstokke doodgeslaanArgieffoto ABC7 Eyewitness News berig dat die voorval by die Foster Farms-hoenderplaas in Fresno County plaasgevind het. Volgens die maatskappy is 920 hoenders dood. “Die oortreders het ‘n laakbare daad van dieremishandeling gepleeg. Dit blyk ŉ willekeurige daad van geweld te wees,” het die maatskappy in ‘n verklaring gesê. Volgens die polisie is ŉ gedeelte van ŉ gholfstok op die toneel gevind. Die polisie het gesê hulle is hoopvol dat mense na vore sal kom met inligting om die skuldiges vas te trek.